Espai Dona posa en marxa la campanya “Deixa’m jugar, deixa’m ser” i programa un contacontes amb valors d’igualtat i superació
2025-07-24

Desembre serà un mes d’activitats per a Espai Dona, el servei integral d’atenció a la dona de l’Ajuntament de Burjassot dirigit des de la regidoria d’Igualtat per Lluna Àrias. Un mes en què el servei municipal ha posat en marxa la campanya “Deixa’m jugar, deixa’m ser” i en el qual ha programat el contacontes, ”El cofre de la igualtat”, el dijous 13 de desembre a la Casa de Cultura a les 18 hores.

Pensat per a xiquets de 3 a 12 anys, “El cofre de la igualtat” és un contacontes amb valors d’igualtat i superació que arriba a Burjassot de la mà de Rebombori que portarà al municipi un cofre ple de contes amb princeses que s’enfronten a dracs en lloc de quedar-se tancades a la torre; un superheroi que no té qui li cusa els calçotets, però això no pot detindre la seua lluita contra el mal, de manera que aprén a cosir ell mateix o un munt de homes durs que no amaguen els seus sentiments, perquè saben que la nostàlgia, la por, la frustració o el plor no són signes de feblesa.

Així mateix, Espai Dona està desenvolupant la campanya “Deixa’m jugar, deixa’m ser” que, a través d’un tríptic que es repartirà en els centres educatius i municipals de Burjassot, té com a objectiu el sensibilitzar a les famílies de menors que els joguets no tenen sexe.

Un mes molt intens per a Espai Dona que, en cada acció que realitza, continua treballant per la igualtat efectiva entre dones i homes.